User talk:2001:8003:498D:F801:F11C:611A:BF96:4323

Pretpostavljam da govorite srpskohrvatski (srpski / hrvatski / bosanski / crnogorski), pa Vam zbog toga ovu poruku pišem na tom jeziku. Vaša tvrdnja da je u uvodu svakog članka o jugoslovenskim bendovima u uvodnoj rečenici naglašeno iz koje zemlje bend potiče jeste tačna. Međutim, za većinu bendova koji su bili aktivni samo tokom postojanja SFRJ, ne i nakon nje, u uvodnoj rečenici stoji samo odrednica Yugoslav. (Pogledajte članke o sastavima Azra, DAG, Dah, D'Boys, Den Za Den, Divlji Anđeli, Dobri Isak, Dorian Gray, Elvis J.Kurtovich and His Meteors, Haustor, Heroina, Iskre, Jakarta, Korni Grupa...). Veliki broj ovih članaka ja sam napravio i na velikom broju ovih članaka sam radio tokom decenije i po uređivanja Vikipedije, pa se sećam, ili barem mislim da se sećam (ne mogu da tvrdim sa poptunom sigurnošću) da je svojevremeno bilo rasprave upravo oko te odrednice povodom nekog članka i da su ljudi koji su u to vreme radili na člancima o jugoslovenskim bendovima došli do konsenzusa da bi jugosloevnski bend trebalo da bude označen kao "Yugoslav" ukoliko nije bio aktivan nakon raspada Jugoslavije, a kao "Serbian and Yugoslav", "Croatian and Yugoslav", "Bosnian and Yugoslav" itd. ukoliko je bio aktivan i nakon raspada Jugoslavije, što i jeste slučaj sa najvećim brojem članaka. Razume se da nekakva jedinstvena forma ne može biti postignuta, ali verujem da članci o najvećim jugoslovenskim bendovima zaslužuju ovu preciznost. Uverevam Vas da nije u pitanju moj animozitet prema odrednici "Bosnian", već naprosto težnja za preciznošću. Zbog toga predlažem da, kao vid kompromisa, u uvodu članka stoji da je bend bio iz Sarajeva, SR Bosne i Herdegovine. Smatram da su link koji bi od prideva "Bosnian" vodio kao članku "Bosnians" i link koji bi od prideva "Yugoslav" vodio ka "Yugoslavs" neprihvatljivi. Ako pogledate članke o velikim inostranim bendovima, pridevi "American", "British", "Canadian", "German" itd. ne predstavljaju nacionalnu, već geografsku odrednicu. A verujem da želimo da članku o Bijelom Dugmetu damo na ozbljnosti time što će on nalikovati na članke o velikim inostranim bendovima. Slično je i sa odrednicom "New Wave" u uvodu. Bijelo Dugme su novotalasni bend bili samo tokom jednog, srazmerno kratkog dela karijere te ako ih u uvodu označimo kao "rock / New Wave", morali bismo navesti i ostale žanrove. Ako pogledate članke o velikim inostranim bendovima, videćete da su oni koji su se oprobali u različitim žanrovima označeni jednostavno kao "rock band". Još jednom, verujem da treba težiti tome da članak o Bijelom Dugmetu nalikuje na članke o velikim inostranim bendovima. Da je Bijelo Dugme bilo novotalasni bend navedeno je u samom članku, u infoboksu i na dnu članka, gde je Bijelo Dugme svrstano u kategoriju "Bosnian New Wave musical groups". Naposletku, moram da naglasim da je članak o Bijelom Dugmetu svoj sadašnji oblik dobio prevashodno zahvaljujući meni. Istina, engleski jezik mi nije jača strana, ja sam samo u članak uneo što sam više podataka mogao i ostavio ga da čeka nekoga ko će se pozabaviti samo stilom. Ipak, verujem da podaci i (naročito) reference za jedan ovakav članak nisu mali podvig. Ne kažem ovo da bih se hvalio, niti kako bih Vam stavio do znanja da polažem prava na ovaj članak - Vikipedija je otvorena za sve. Samo bih želeo da Vas pozovem da se ne bavimo trivijalnostima. Ostalocutanje (talk) 15:45, 3 June 2020 (UTC)